text: Politiet jagter gerningsmænd til overfald på skole
  21 september 2017 kl. 07.17
  Syd- og Sønderjyllands Politi har flere spor at gå efter, men endnu er ingen blevet anholdt efter onsdagens overfald på to lærere i Haderslev.
  Overfaldet gik ud over flere ansatte på Sdr. Otting Skoles ungeunivers. To lærere blev slået og måtte en tur på skadestuen, mens andre blev truet inden gerningsmændene stak af.
  - Vi efterforsker sagen og vi ved lidt om, hvor vi skal lede efter gerningsmændene, siger leder af lokalpolitiet Jeppe Kjærgaard til TV SYD
  Onsdag klokken 13.45 mødte en gruppe unge op på skolen og kom i klammeri med personalet. Hvad der er årsagen til ballade, er endnu uklart, oplyser politiet.
  - Det er en særlig alvorlig sag, når der er tale om offentlig ansatte. Her er det paragraf 119 i straffeloven, der gælder, siger Jeppe Kjærgaard til TV SYD.
  
  